Tojikistonlik shaxs 2 kilogramm opiyni xaridor sifatida jalb qilingan fuqaro hamda tezkor xodimga sotmoqchi bo‘lganida qo‘lga olingan. Foto: Videodan kadr IIV axborot xizmati Samarqand viloyati IIB axborot xizmatining xabar berishicha, 2022 yil 3 iyun kuni viloyat IIB Terrorizm va ekstremizmga qarshi kurash bo‘limi hamda DXX viloyat boshqarmasi xodimlari hamkorligida Toyloq tumanida tezkor tadbir o‘tkazilgan. Tadbir davomida Toyloq tumani «Galabotir» MFY hududida 47 yoshli Tojikiston fuqarosi tadbirga xaridor tariqasida jalb etilgan fuqaro va tezkor xodimga 30 ming dollar evaziga 2 kilogramm miqdoridagi opiy giyohvandlik moddasini sotayotgan vaqtda ashyoviy dalillar bilan ushlangan. Giyohvand modda tegishli tartibda hujjatlashtirib olingan. Qayd etilishicha, holat yuzasidan jinoyat ishi qo‘zg‘atilib tergov harakatlari olib borilmoqda. Avvalroq, Surxondaryoda 40 kilogramm opiyni 140 ming dollarga sotmoqchi bo‘lgan denovlik shaxs ushlangandi.